આ વર્ષે અત્યાર સુધીમાં (28 ઓગસ્ટ સુધી) RILના શેરમાં 45 ટકા તેજી આવી છે. તેની સરખામણીમાં સેન્સેક્સ 15 ટકા વધ્યો છે. આ વર્ષે પહેલી જાન્યુઆરીના રોજ શેરની કિંમત રૂ.911.55 હતી તે વધીને 28 ઓગસ્ટના રોજ બીએસઇમાં શેર રૂ.1323ની ટોચે અડ્યો હતો. રિલાયન્સ ઇન્ડસ્ટ્રીઝનો શેર છેલ્લા એક મહિનામાં 15 ટકા વધ્યો છે. જ્યારે છેલ્લા 3 દિવસમાં તેના શેરમાં 4.5 ટકા તેજી નોંધાઇ છે. રિલાયન્સ ઇન્ડસ્ટ્રીઝની માર્કેટ કેપ પહેલી જાન્યુઆરીએ રૂ.5.77 લાખ કરોડ હતી તેનાથી વધીને રૂ.8.35 લાખ કરોડ પર પહોંચી છે. આમ, આઠ મહિનામાં તેની માર્કેટ કેપમાં રૂ.2.58 લાખ કરોડનો વધારો થયો છે. એટલે કે રિલાયન્સ ઇન્ડસ્ટ્રીઝના રોકાણકારો રૂ.2.58 લાખ કરોડ કમાયા છે.